**Zmluva O DIELO**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len,,Obchodný zákonník“)

(ďalej v texte len „Zmluva“)

**Článok I.**

**Zmluvné strany**

Názov organizácie: Obec Sokoľany

Sídlo organizácie: Sokoľany 193, 044 57 Haniska

Štatutárny orgán: František Beregszászi, starosta obce

IČO: 00690741

DIČ: 2021261297

Bankové spojenie: VŮB a.s.

Číslo účtu (IBAN): SK48 0200 0000 0000 1772 5542

(ďalej len “Objednávateľ ”)

|  |
| --- |
|  |

a

Názov: JMP Projekty s.r.o.

Sídlo: Námestie osloboditeľov 3/A, 040 01 Košice

Štatutárny orgán: Ing. Ing. Ján Mihalečko

Zapísaná v: v obchodnom registri okresného súdu Košice I, oddiel: Sro,   
vložka číslo: 41856/V

IČO: 50 979 035

DIČ: 2120551576

IČ DPH: SK2120551576

Bankové spojenie: FIO banka

Číslo účtu: SK2683300000002101252134

(ďalej len “Zhotoviteľ”)

**Článok II.**

**PREAMBULA**

1. Zhotoviteľ je úspešným uchádzačom vo verejnej súťaži – **Vypracovanie projektovej dokumentácie pre projekt : „Znižovanie energetickej náročnosti MŠ v Sokoľanoch“.**
2. Podkladom na uzatvorenie tejto zmluvy o dielo je výsledok verejnej súťaže. Táto služba bude financovaná z finančných prostriedkov verejného obstarávateľa a spolufinancovaná z nenávratného finančného príspevku z operačných programov Európskej únie v programovom období 2014-2020.
3. Zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii Projektu.

**Článok III.**

**Predmet zmluvy**

1. Zmluvné strany sa dohodli, že predmetom tejto Zmluvy je vypracovanie projektovej dokumentácie pre projekt: „Znižovanie energetickej náročnosti MŠ v Sokoľanoch“. Predmet Zmluvy je špecifikovaný v  Prílohe č. 1. tejto Zmluvy, tvoriacej neoddeliteľnú súčasť tejto Zmluvy.
2. Zhotoviteľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve a to v množstve a cenách uvedených v  tejto Zmluve.
3. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky k jeho realizácii, a že disponuje s takými kapacitami a odbornými znalosťami, ktoré sú k realizácii Projektu potrebné.
4. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.
5. Zhotoviteľ vykoná dielo podľa bodu 1 tohto článku s odbornou starostlivosťou v spolupráci s osobami oprávnenými na vykonávanie vybraných činností vo výstavbe, vo vlastnom mene, na vlastné náklady, na vlastnú zodpovednosť a svoje nebezpečenstvo, v zmysle STN, v rozsahu vyhlášky MŽP SR č. 453/2000 Z.z., ktorou sa vykonávajú niektoré ustanovenia stavebného zákona, v súlade s podmienkami a požiadavkami dotknutých orgánov štátnej správy, v súlade s požiadavkami správcov a vlastníkov sietí, všeobecne záväznými predpismi, v súlade s podmienkami dohodnutými v zmluve a v zmysle požiadaviek Objednávateľa vo výzve na predkladanie ponúk.
6. Pri vypracovaní bude Zhotoviteľ dodržiavať všeobecne záväzné predpisy, technické normy a dojednania tejto zmluvy a bude sa riadiť východiskovými podkladmi Objednávateľa, odovzdanými ku dňu uzavretia tejto zmluvy, zápismi a dohodami zmluvných strán na štatutárnej úrovni a vyjadreniami verejnoprávnych orgánov a organizácií.
7. V prípade, že stavebný úrad alebo orgán štátnej správy alebo samosprávy, prípadne správcovia sietí alebo iný úrad bude požadovať doplnenie alebo prepracovanie predmetnej dokumentácie z dôvodu nesplnenia jeho požiadaviek na kvalitu, rozsah a ak dielo nebude schválenia schopné v zmysle požiadaviek a v zmysle platnej legislatívy je Zhotoviteľ povinný túto prepracovať alebo doplniť. Cena za toto prepracovanie alebo doplnenie je zahrnutá v zmluvnej dohodnutej cene určenej v Čl. V tejto zmluvy.
8. Objednávateľ sa zaväzuje, že počas plnenia rozsahu zmluvy poskytne Zhotoviteľovi v rozsahu nevyhnutne potrebné spolupôsobenie, spočívajúce najmä v odovzdaní doplňujúcich údajov, upresnení podkladov, ktorých potreba vznikne v priebehu plnenia tejto zmluvy. K písomne vyžiadanému spolupôsobeniu sa Objednávateľ zaväzuje vyjadriť najneskôr do troch pracovných dní. Osobitnú lehotu dojednajú strany v prípade, ak sa bude jednať o spolupôsobenie, ktoré nemôže Objednávateľ zaobstarať vlastnými silami.
9. Zhotoviteľ sa zaväzuje že pri vykonávaní diela bude každé riešenie týkajúce sa zapracovávania technologického zariadenia stavby konzultovať s Objednávateľom.

**Článok IV.**

**Kvalita PREDMETU Zmluvy**

1. Zhotoviteľ sa zaväzuje dodať predmet Zmluvy bez vád a nedostatkov brániacich jeho riadnemu používaniu.

**Článok V.**

**Cena a platobné podmienky**

1. Zmluvné strany sa dohodli v zmysle §3 zákona č. 18/1996 Z.z. o cenách v znení neskorších predpisov na cene za celý predmet Zmluvy:

Spolu 15 000 eur bez DPH

DPH 20%

Spolu 18 000 eur s DPH

Slovom osemnásťtisíc EUR

Ceny budú vyčíslené v Eurách a zaokrúhlené na 2 desatinné miesta.

1. Objednávateľ sa zaväzuje zaplatiť cenu za vypracovanie diela.
2. Zhotoviteľ nie je oprávnený bez predchádzajúceho písomného súhlasu Objednávateľa meniť obsah a rozsah dodávaných prác, než ako sú uvedené v  Prílohe č.1 tejto Zmluvy.
3. Realizácia stavby v súlade s predmetnou projektovou dokumentáciou bude predmetom žiadosti o NFP z verejných zdrojov. Zhotoviteľ je oprávnený fakturovať 100% dohodnutej ceny po vypracovaní a odovzdaní projektovej dokumentácie.
4. Faktúra je splatná do 14 dní od ich doručenia Objednávateľovi. Lehota splatnosti začína plynúť dňom nasledujúcim po dni, v ktorej boli faktúry preukázateľne doručené Objednávateľovi. Cena bude uhradená na účet Zhotoviteľa uvedeného v záhlaví tejto Zmluvy.
5. Faktúra musí obsahovať náležitosti podľa § 71 ods. 2 zákona č. 222/2004 Z. z. o DPH v platnom znení.

Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

a) číslo Zmluvy,

b) termín splatnosti faktúry,

c) forma úhrady,

d) označenie peňažného ústavu a číslo účtu, na ktorý sa má platba vykonať,

e) meno, podpis, odtlačok pečiatky a telefonické spojenie vystavovateľa faktúry,

V prípade, že faktúra (daňový doklad) bude obsahovať nesprávne alebo neúplné údaje, objednávateľ je  oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa ods. 5.5 tohto článku Zmluvy.

**Článok VI.**

**ČAS PLNENIA**

1. Zhotoviteľ sa zaväzuje poskytnúť plnenie predmetu Zmluvy do 90 dní odo dňa účinnosti zmluvy. Nedodržanie tohto termínu bude považované za podstatné porušenie zmluvy.
2. Dodržanie termínu podľa bodu 6.1 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.
3. V prípade, že Zhotoviteľ mešká s poskytnutím plnenia podľa tejto Zmluvy z dôvodov nie na strane Objednávateľa, resp. nie z dôvodov vyššej moci, má Objednávateľ právo žiadať náhradu škody, pričom Zmluva zostáva v platnosti. Objednávateľ určí Zhotoviteľovi primeraný, dodatočný čas plnenia Zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od Zmluvy.

**Článok VII.**

**MIESTO PLNENIA PREDMETU ZMLUVY**

1. Miestom plnenia predmetu Zmluvy je sídlo verejného obstarávateľa.

**Článok VIII.**

**PRÁVA A POVINNOSTI ZMLUVNÝCH STRÁN, ZMLUVNÉ POKUTY**

* 1. Práva a povinnosti zmluvných strán:

1. Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
2. Každá zmluvná strana je povinná bezodkladne informovať druhu zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
3. Každá zmluvná strana je tiež povinná informovať druhú zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
4. Objednávateľ je povinný uhradiť cenu dohodnutú v čl.V., bod 5.1.
5. Zhotoviteľ je povinný na vlastné náklady zabezpečiť činnosť potrebnú na zabezpečenie predmetu Zmluvy.
   * 1. Ak Zhotoviteľ nesplní termín podľa bodu 6.1 tejto zmluvy, je povinný zaplatiť Objednávateľovi zmluvnú pokutu vo výške 0,05 % z hodnoty diela za každý deň omeškania.
     2. Ak Objednávateľ neuhradí zhotoviteľovi faktúry v lehote splatnosti, uvedenej v bode 5.5 tejto zmluvy, je povinný zaplatiť Zhotoviteľovi zmluvnú pokutu vo výške 0,05 % z hodnoty diela za každý deň omeškania.
     3. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.

**Článok IX.**

**Zodpovednosť za vady, záruka za kvalitu**

1. Zhotoviteľ zodpovedá za to, že plnenia predmetu Zmluvy budú poskytnuté v súlade s ustanovením článku III. a budú mať vlastnosti dohodnuté v tejto Zmluve.
2. Plnenie má vady ak:
   * 1. nie je dodané v dohodnutej kvalite,
     2. vykazuje nedostatky, t.j. nie je plnené v celom dohodnutom rozsahu,
3. Pre nároky zo zodpovednosti za vady platia primerane ustanovenia § 422 a nasledujúce Obchodného zákonníka.
4. Objednávateľ je povinný prípadnú reklamáciu predmetu Zmluvy písomne uplatniť bezodkladne po jej zistení, maximálne do troch pracovných dní. V prípade závažnej reklamácie ktorej riešenie si vyžaduje viac času, zmluvné strany spíšu do troch pracovných dní zápis, ktorý určí podmienky riešenia reklamácie a ktorý obe strany na znak súhlasu podpíšu. Za písomne uplatnenú reklamáciu sa považuje aj reklamácia, ktorú Objednávateľ zašle Zhotoviteľovi faxom alebo e-mailom a zároveň doplní do 2 pracovných dní doporučenou listovou zásielkou, pričom za deň nahlásenia problému – reklamácie faxom alebo e-mailom pre počítanie a dodržanie lehôt sa považuje deň odoslania faxu alebo e-mailu Objednávateľom Zhotoviteľovi.
5. Záručná doba na dielo je 2 roky od jeho prevzatia Objednávateľom.

**Článok X.**

**Zodpovednosť za škodu**

1. Zhotoviteľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.
2. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.

**Článok XI.**

**Ďalšie zmluvné dojednania**

* 1. Poskytovateľ je povinný strpieť výkon kontroly a poskytnúť súčinnosť pri výkone kontroly orgánu oprávnenému vykonávať kontrolu podľa § 6 a § 10 zákona č. 528/2008 o pomoci a podpore poskytovanej z fondov Európskeho spoločenstva v znení neskorších predpisov a podľa článku 59 a nasl. nariadenia Rady (ES) 1083/2006 resp. subjektom a osobám povereným oprávnenými orgánmi podľa § 6 a § 10 zákona č. 528/2008 a podľa článku 59 a nasl. nariadenia Rady (ES) 1083/2006 na výkon kontroly. Za strpenie výkonu kontroly a poskytnutie súčinnosti pri výkone kontroly neprináleží poskytovateľovi žiadna odmena, náhrada ani iné plnenie.
  2. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia sa považujú za obchodné tajomstvo podľa § 17 Obchodného zákonníka.
  3. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  4. Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.
  5. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné.
  6. Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Zhotoviteľ berie na vedomie povinnosť Objednávateľa na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane prílohy v plnom rozsahu.

**Článok XII.**

**Trvanie zmluvy a UKONČENIE ZMLUVNÉHO VZŤAHU**

* 1. Riadne ukončenie zmluvného vzťahu zo Zmluvy nastane splnením záväzkov Zmluvných strán.
  2. Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Zhotoviteľom, Objednávateľ vysporiada pohľadávky Zhotoviteľa podľa bodu 12.8 tohto článku Zmluvy.
  3. Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy.
  4. Na účely Zmluvy sa za podstatné porušenie Zmluvy sa považuje aj:

1. preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán;
2. opakované porušenie záväzkov Zmluvných strán vyplývajúcich z tejto Zmluvy;
3. zastavenie realizácie predmetu Zmluvy z dôvodov na strane Zhotoviteľa, pričom toto zastavenie realizácie predmetu Zmluvy nie je z dôvodov na strane Objednávateľa;
4. vyhlásenie konkurzu alebo reštrukturalizácie na majetok Zhotoviteľa alebo Objednávateľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie;
5. neuhradenie faktúry zo strany Objednávateľa po splnení podmienok uvedených v čl. V., bod 5.6 Zmluvy;
6. opakované dodanie predmetu Zmluvy alebo jeho časti od Zhotoviteľa s vecnými vadami alebo s právnymi vadami brániacimi jeho použitiu,
7. dodanie predmetu Zmluvy alebo jeho časti Zhotoviteľom v omeškaní voči termínu podľa bodu 6.1 Zmluvy o viac ako 14 dní.
   1. V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.
   2. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.
   3. Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
   4. Vysporiadanie pohľadávok z titulu odstúpenia od Zmluvy:
8. časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa,
9. Objednávateľ je ďalej povinný uhradiť Zhotoviteľovi cenu tých častí predmetu Zmluvy, ktoré boli dodané, zhotovené, resp. poskytnuté a prebraté objednávateľom do dňa nadobudnutia účinnosti odstúpenia od Zmluvy,
10. Zhotoviteľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Čl. V. tejto Zmluvy.

**Článok XIII.**

**Záverečné ustanovenia**

* 1. Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov SR a ES.
  2. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Ak sa do troch mesiacov od jej uzavretia zmluva nezverejní platí, že k uzavretiu zmluvy nedošlo.
  3. Neoddeliteľnú súčasť tejto Zmluvy tvorí Príloha č. 1 – Špecifikácia predmetu Zmluvy a  cena predmetu Zmluvy.
  4. Zmluva je vyhotovená v štyroch rovnopisoch, z toho tri obdrží Objednávateľ a jeden Zhotoviteľ.
  5. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
  6. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.

V Sokoľanoch, dňa 1.6.2021 V Košiciach, dňa 1.6.2021

František Beregszászi, starosta obce Ing. Ing. Ján Mihalečko

.................................................... ....................................................

Objednávateľ Zhotoviteľ

Príloha číslo 1 – Špecifikácia predmetu Zmluvy a  cena predmetu Zmluvy

Špecifikácia predmetu Zmluvy

Predmetom zákazky je dodávka služieb pre dodanie projektovej dokumentácie pre budovu materskej školy so súpisným číslom 148, na parcele 200/3 v obci Sokoľany. Ide o návrh zateplenia obvodového plášťa budovy, systému vykurovania v budove a osvetlenia v zmysle vypracovaného energetického auditu.

Projektová dokumentácia bude pozostávať:

1. Zabezpečenie vstupných podkladov
2. Vypracovanie projektovej dokumentácie pre stavebné povolenie:

* Získanie podkladov pre vypracovanie PD, vrátane zohľadnenia požiadaviek investora a platných predpisov a noriem
* Rozpracovanie návrhu zníženia energetickej náročnosti budovy MŠ v zmysle doporučení z energetického auditu objektu
* Návrh zateplenia obvodového plášťa, systému vykurovania, osvetlenia v zmysle vypracovaného energetického auditu
* Vypracovanie projektu požiarnej bezpečnosti stavby
* Vypracovanie statického posúdenia navrhovaných konštrukcií
* Vypracovanie výkazu výmer a nákladov stavby
* Vytlačená dokumentácia – 6 paré + 1x na CD

**Popis prác:**

Všetky stupne PD budú spracované v súlade s normami SR a EÚ a platnými právnymi predpismi a budú obsahovať podľa druhu a účelu stavby časti dané obsahom vyhlášky č. 453/2000 Ministerstva životného prostredia SR, §9 odsek 1. Tieto časti budú zmluvne upravené.

Výstupy projektovej dokumentácie predstavujú:

**Textová časť**

* Sprievodná správa
* Súhrnná technická správa

**Výkresová časť**

* Celková situácia stavby – zastavovací plán s vyznačením
* Stavebné výkresy stavby, z ktorých je zrejmý doterajší a navrhovaný stav, predovšetkým pôdorysy, rezy a pohľady obsahujúce jednotlivé druhy konštrukcií a častí stavby, polohové a výškové usporiadanie stavby a všetkých jej priestorov s presným vyznačením funkčného určenia

**Rozpočet**

* Položkovitý rozpočet pre všetky stavebné objekty v PD vypracovaný v programe Excel zaokrúhlený na dve desatinné miesta so vzorcami, pri položkách uvádzať aj jednotkovú hmotnosť položiek a hmotnosť celkom, presun hmôt, suť jednotkovú a suť celkom, presun sute.
* Rekapitulácia položkovitého rozpočtu projektu v PD pre každý stavebný objekt, v programe Excel zaokrúhlený na dve desatinné miesta so vzorcami a vzorcami prepojený na položkovitý rozpočet.
* Súhrnný rozpočet stavby za všetky stavebné objekty v programe Excel zaokrúhlený na dve desatinné miesta so vzorcami, vrátane rekapitulácie stavebných objektov a položkovitých rozpočtov prepojené vzorcami.
* Výkazy výmer pre všetky stavebné objekty v PD vypracovaný v programe Excel zaokrúhlený na dve desatinné miesta so vzorcami, pri položkách uvádzať aj jednotkovú hmotnosť položiek a hmotnosť celkom, presun hmôt, suť jednotkovú a suť celkom, presun sute.
* Výkaz výmer pre Súhrnný rozpočet stavby za všetky stavebné objekty v programe Excel zaokrúhlený na dve desatinné miesta so vzorcami, vrátane rekapitulácie stavebných objektov a položkovitých rozpočtov prepojené vzorcami.

Súčasťou ceny je súčinnosť pri výkone inžinierskej činnosti. Stavebník si zabezpečí vyjadrenia dotknutých orgánov a správcov inžinierskych sietí podľa zákona č. 50/1976 Zb pre potreby územného a stavebného povolenia. V prípade, že mu budú vydané záporné stanoviská alebo súhlasné vyjadrenie s výhradami, bude stavebník požadovať od dodávateľa PD bezplatné a bezodkladné odstránenie pripomienkovaných závad.

Je potrebné doložiť komplexné posúdenie účinku návrhu zateplenia obvodového plášťa, systému vykurovania, osvetlenia v zmysle vypracovaného energetického auditu formou výpočtu, kde sa preukáže že návrh riešenia pre zvýšenie energetickej úspory budovy je dostatočný v zmysle platných STN a EN.

Celková projektová dokumentácia vrátane rozpočtov a výkazov výmer bude vypracovaná a odovzdaná:

* v 6-tich vyhotoveniach v tlačenej podobe
* 1 x projektová dokumentácia v digitálnej podobe vo formáte pdf a rozpočty a neocenené výkazy výmer vo formáte xls na CD, DVD alebo USB nosiči.

Všetko musí byť zahrnuté v ponukovej cene.

Súčasťou služby bude aj záväzok úspešného uchádzača o poskytnutí konzultačnej činnosti projektanta počas realizácie výberového konania na dodávateľa stavebných prác.

Cena predmetu zákazky – Kalkulácia ceny podľa špecifikácie predmetu plnenia.

|  |  |  |  |
| --- | --- | --- | --- |
| Služba | Cena  bez DPH | Výška  DPH v € | Suma v  € s DPH |
| **Vypracovanie projektovej dokumentácie pre projekt: Znižovanie energetickej náročnosti MŠ v Sokoľanoch** | 15 000 | 3 000 | 18 000 |